CELEX: 52017PC0271
Language: lt
Date: 2017-05-30
Title: Pasiūlymas EUROPOS PARLAMENTO IR TARYBOS SPRENDIMAS dėl lankstumo priemonės lėšų mobilizavimo siekiant finansuoti skubias biudžeto priemones nuolatinėms migracijos, pabėgėlių antplūdžio ir saugumo grėsmių problemoms spręsti

EUROPOS KOMISIJA
            Briuselis, 2017 05 30
            COM(2017) 271 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl lankstumo priemonės lėšų mobilizavimo siekiant finansuoti skubias biudžeto priemones nuolatinėms migracijos, pabėgėlių antplūdžio ir saugumo grėsmių problemoms spręsti
            
               
         
         
            
               AIŠKINAMASIS MEMORANDUMAS
            
            
               2013 m. gruodžio 2 d. Tarybos reglamente (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  1
               , numatyta galimybė mobilizuoti lankstumo priemonės lėšas, kad būtų galima padengti aiškiai nurodytas išlaidas, kurių negalima padengti neviršijant daugiametės finansinės programos vienos ar kelių išlaidų kategorijų viršutinių ribų. Komisija pasiūlė padaryti Tarybos reglamento (ES, Euratomas) Nr. 1311/2013 pakeitimų
                  2
               . Komisijos pasiūlymas su Tarybos padarytais pakeitimais Taryboje susilaukė plataus politinio pritarimo, jam taip pat pritarė Europos Parlamentas
                  3
               . Tikimasi, kad netrukus po to, kai bus pateiktas 2018 m. biudžeto projektas, Taryba priims laikotarpio vidurio tikslinimo dokumentų rinkinį. Dėl šios priežasties tikslinga 2018 m. biudžeto projekto pasiūlymą bei šio sprendimo dėl lėšų mobilizavimo projektą pateikti kartu, be kita ko, atsižvelgiant į tikėtinus Tarybos reglamento (ES, Euratomas) Nr. 1311/2013 pakeitimus. Vis dėlto, jei oficialus DFP reglamento pakeitimų priėmimas užtruktų ilgiau, šis pasiūlymas bus iš dalies pakeistas, kad būtų laikomasi 2018 m. biudžeto priėmimo momentu galiojančio DFP reglamento nuostatų.
            
            
               Remdamasi Tarybos reglamento (ES, Euratomas) Nr. 1311/2013 11 straipsniu ir 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  4
                12 punktu, išnagrinėjusi visas galimybes perskirstyti asignavimus ir išnaudojusi visą nepaskirstytą išlaidų kategorijos „Saugumas ir pilietybė“ (3 išlaidų kategorija) maržą, Komisija siūlo 2018 m. mobilizuoti lankstumo priemonės lėšas, kurių suma yra 817,1 mln. EUR. 
            
            
               Padarius DFP reglamento pakeitimų, lankstumo priemonės lėšas galima panaudoti taip: galima panaudoti metinę 600 mln. EUR sumą (2011 m. kainomis), atitinkančią 689 mln. EUR sumą galiojančiomis kainomis, prie jos pridėjus nepanaudotas Europos Sąjungos solidarumo fondo ir Europos prisitaikymo prie globalizacijos padarinių fondo lėšas (bendra nepanaudotų lėšų suma 2016 m. pabaigoje buvo 646 mln. EUR). Be to, įskaičiuojant nepaskirstytos sumos 2017 m. metinę dalį (ji atitinka metinės sumos padidinimą nuo 471 mln. EUR iki 600 mln. EUR), kuri lygi 129 mln. EUR 2011 m. kainomis ir 146 mln. EUR galiojančiomis kainomis, bendra turimų lankstumo priemonės lėšų suma yra 1 481 mln. EUR.
            
            
               Mobilizuoti siūloma daugiametės finansinės programos 3 išlaidos kategorijos viršutinę ribą viršijančią 817,1 mln. EUR sumą, iš kurios numatoma finansuoti migracijos, pabėgėlių antplūdžio ir saugumo grėsmių problemoms spręsti skirtą paramą.
            
            
               Jei oficialiai priimti DFP reglamento pakeitimus užtruktų ilgiau, šis pasiūlymas galėtų būti iš dalies pakeistas taip: mobilizuotų lėšų suma būtų sumažinta iki 541 mln. EUR ir būtų pateiktas pasiūlymas mobilizuoti nenumatytų atvejų rezervo lėšas, kad būtų galima gauti likusią sumą, kurios reikia 3 išlaidų kategorijoje nurodytoms migracijos ir saugumo išlaidoms, viršijančioms viršutinę ribą, finansuoti (2 išlaidų kategorijoje tiems patiems metams numatyta 276,1 mln. EUR su kompensavimu).
            
            
               Orientaciniai mokėjimų asignavimai, atitinkantys iš lankstumo priemonės siūlomų mobilizuoti lėšų sumą, apskaičiuoti remiantis įvairių rūšių finansuotinų priemonių išankstiniam finansavimui, išankstinio finansavimo patvirtinimui ir galutiniams mokėjimams taikomomis taisyklėmis; orientaciniai mokėjimų asignavimai nurodyti toliau pateikiamoje lentelėje.
            
            
               (mln. EUR galiojančiomis kainomis)
            
            
                     
                        Metai
                     
                  
                  
                     
                        Mokėjimų asignavimai, susiję su lankstumo priemonės lėšų mobilizavimu 2018 m. pabėgėlių krizės valdymo priemonėms finansuoti
                     
                  
               
                     
                        2018
                     
                  
                  
                     
                        452,9
                     
                  
               
                     
                        2019
                     
                  
                  
                     
                        207,6
                     
                  
               
                     
                        2020
                     
                  
                  
                     
                        123,3
                     
                  
               
                     
                        2021
                     
                  
                  
                     
                        33,3
                     
                  
               
                     
                        Iš viso
                     
                  
                  
                     
                        817,1
                     
                  
               
               Pasiūlymas
            
            
               EUROPOS PARLAMENTO IR TARYBOS SPRENDIMAS
            
            
               dėl lankstumo priemonės lėšų mobilizavimo siekiant finansuoti skubias biudžeto priemones nuolatinėms migracijos, pabėgėlių antplūdžio ir saugumo grėsmių problemoms spręsti
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo,
            
            
               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  5
               , ypač į jo 12 punktą,
            
            
               atsižvelgdami į Europos Komisijos pasiūlymą,
            
            
               kadangi: 
            
            
               (1)lankstumo priemonė skirta tam, kad būtų galima finansuoti aiškiai nustatytas išlaidas, kurių nebuvo galima finansuoti neviršijant nustatytų vienos ar kelių išlaidų kategorijų viršutinių ribų;
            
            
               (2)kaip nustatyta Tarybos reglamento (ES, Euratomas) Nr. 1311/2013
                  6
                11 straipsnyje, lankstumo priemonei skirtos metinės sumos viršutinė riba yra 600 000 000 EUR (2011 m. kainomis); 
            
         
         
            
               (3)siekiant spręsti nuolatines migracijos, pabėgėlių antplūdžio ir saugumo grėsmių problemas, būtina mobilizuoti didelę sumą papildomų lėšų, kuriomis tokios priemonės būtų skubiai finansuojamos;
            
            
               (4)išnagrinėjus visas galimybes perskirstyti asignavimus pagal 3 išlaidų kategorijos (Saugumas ir pilietybė) viršutinę ribą, būtina mobilizuoti lankstumo priemonės lėšas siekiant papildyti Sąjungos 2018 finansinių metų bendrajame biudžete numatytą finansavimą, 817 056 198 EUR dydžio suma viršijant 3 išlaidų kategorijos viršutinę ribą priemonėms migracijos, pabėgėlių ir saugumo srityje finansuoti. Ši suma apima praėjusiais metais nepanaudotas Europos Sąjungos solidarumo fondo ir Europos prisitaikymo prie globalizacijos padarinių fondo lėšas pagal Reglamento (ES, Euratomas) Nr. 1311/2013 11 straipsnio 1 dalį; 
            
            
               (5)remiantis planuojamų mokėjimų profiliu, mokėjimų asignavimai, atitinkantys iš lankstumo priemonės mobilizuotų lėšų sumą, turėtų būti paskirstyti per keletą finansinių metų,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               1.2018 finansinių metų Sąjungos bendrajame biudžete iš lankstumo priemonės mobilizuojama l817 056 198 EUR įsipareigojimų asignavimų suma pagal 3 išlaidų kategoriją (Saugumas ir pilietybė).
            
            
               Pirmoje pastraipoje nurodyta suma naudojama nuolatinėms migracijos, pabėgėlių antplūdžio ir saugumo grėsmių problemoms spręsti.
            
            
               2.Mokėjimų asignavimai, atitinkantys pagal 1 dalį iš lankstumo priemonės mobilizuotų lėšų sumą, paskirstomos taip:
            
            
               (a)2018 metais – 452 952 126 EUR;
            
            
               (b)2019 metais – 207 556 299 EUR;
            
            
               (c)2020 metais – 123 308 626 EUR;
            
            
               (d)2021 metais – 33 339 147 EUR.
            
            
               Tačiau pirmoje pastraipoje nurodytos konkrečios mokėjimų asignavimų sumos kiekvienais finansiniais metais gali būti pakoreguotos ir jos tvirtinamos laikantis metinės biudžeto procedūros. 
            
            
               2 straipsnis
            
            
               Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  OL L 347, 2013 12 20, p. 884.
               
               
                  
                     (2)
                  COM(2016) 604, 2016 9 14.
               
               
                  
                     (3)
                  P8_TA(2017)0111, 2017 4 5.
               
               
                  
                     (4)
                  OL C 373, 2013 12 20, p. 1.
               
               
                  
                     (5)
                  OL C 373, 2013 12 20, p. 1.
               
               
                  
                     (6)
                  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma daugiametė finansinė programa 2014–2020 m. (OL L 347, 2013 12 20, p. 884).